El congrés espanyol aprova de reprendre la taula de diàleg amb els vots d'ERC, PDECat, PSOE i Unides Podem\nEl congrés espanyol aprova de reprendre la taula de diàleg amb els vots d’ERC, PDECat, PSOE i Unides Podem\nJunts per Catalunya i la CUP s'han abstingut\nEl congrés espanyol ha aprovat per 187 vots a favor, 155 en contra i vuit abstencions una moció d’ERC perquè el govern espanyol convoqui la taula de diàleg amb la Generalitat de seguida que s’hagi constituït un nou govern, sorgit de les eleccions del 14 de febrer. Hi han votat a favor ERC, el PSOE, Unides Podem i el PDECat, mentre que Junts per Catalunya i la CUP s’han abstingut, perquè consideren que la taula és un engany. PP, Vox i Ciutadans hi ha votat en contra.\nLa iniciativa es va debatre dimarts. La diputada d’ERC Montse Bassa va dir que el govern de Catalunya feia anys que demanava diàleg per a fer un referèndum, i que el continuava demanant ara. “El poble català ha demanat diàleg durant anys i la resposta del govern espanyol ha estat, primer, el silenci i, després, els cops i la violència contra el nostre poble.” Bassa va dir que la seva formació defensava novament el “sit and talk“ perquè “creu en el diàleg, la negociació i la democràcia i no en la violència i l’autoritarisme”.\nLa candidata de Junts, Laura Borràs, que encara és portaveu de la formació al congrés, va dir que el govern del PSOE no havia “tingut mai cap intenció de dialogar amb Catalunya” i va recordar que la taula de diàleg només s’havia reunit una vegada. La taula, segons Borràs, només ha estat un recurs de Sánchez “per a obtenir suports a la seva investidura, primer, i als pressupostos després”, i “no ha servit per a res”.\nI la diputada de la CUP, Mireia Vehí, va dir que mentre el PSOE continués “obsessionat” amb la constitució espanyola, la taula de diàleg no serviria per a exercir el dret d’autodeterminació. Cal, va dir, “un desbordament democràtic”, i “tota la resta només li fa un favor al PSOE”. I, finalment, el portaveu d’En Comú Podem, Jaume Asens, va defensar que la taula havia de ser fonamental per a trobar una solució política al conflicte que permetés de “desjudicialitzar la política” i trobar “una solució per als presos i represaliats”.


Sant Cugat potencia el coneixement i el gaudi de Collserola amb un punt d’informació i un nou itinerari pel parc - Sala de Premsa Sant Cugat\nSant Cugat potencia el coneixement i el gaudi de Collserola amb un punt d’informació i un nou itinerari pel parc\nLes actuacions formen part del Projecte Vores dels pressupostos participatius per millorar el contacte entre la ciutat i l’espai natural\nLes properes setmanes també es començarà a aplicar la nova ordenança de circulació de bicicletes pel Parc Natural\nSant Cugat compta amb un nou itinerari per gaudir del torrent de Llaceres, fins ara molt inaccessible en alguns trams, i amb un nou punt d’informació sobre el Parc Natural de Collserola, que s’ha inaugurat avui. Les dues iniciatives són part del Projecte Vores, una de les propostes guanyadores dels primers pressupostos participatius.\nL’objectiu d’aquesta proposta, dotada amb 270.000 €, era millorar el contacte entre la ciutat i l’entorn natural, fomentant-ne el gaudi responsable i la conservació. Amb aquesta voluntat, s’han dut a terme les següents actuacions:\nArranjament d’un nou recorregut natural seguint el curs del torrent de Llaceres: s’han desbrossat més de 8 hectàrees de terreny, s’han eliminat les espècies invasores com les canyes o els ailants, i s’ha plantat nou arbrat i vegetació autòctona i de ribera. D’aquesta manera, ara es pot caminar amb comoditat pel tram que va de la Rabassada fins al Forat d’en Bocàs, i s’ha millorat la biodiversitat.\nArranjament de l’espai comprès entre la Rabassada i el Club de Golf: s’ha desbrossat tot aquest espai, que fins ara era inaccessible, convertint-lo en un nou parc periurbà.\nArranjament del Forat d’en Bocàs per facilitar l’accessibilitat d’una important porta d’entrada a Collserola, on el fort pendent, la humitat i la confluència del torrent de Llaceres i la riera de Sant Medir dificultaven el pas.\nNou punt d’informació sobre Collserola: està situat a la plaça del Rotary Internacional, i de moment, està previst que obri els diumenges al matí durant la tardor, la primavera i l’estiu. S’hi pot trobar informació sobre el parc natural i els camins per descobrir-lo però també sobre Sant Cugat, per aquelles persones que arriben caminant a la ciutat.\nEl projecte per naturalitzar les vores de Collserola va ser un dels 12 guanyadors de la primera edició dels Pressupostos Participatius de Sant Cugat. La proposta fusionava dues iniciatives presentades pel biòleg i expert en conservació d’espais naturals, Carles Castell, i pel Club Muntanyenc Sant Cugat, i va rebre 2.500 vots.\nLa concreció del projecte ha anat a càrrec de l’arquitecte paisatgista, Martí Franch, reconegut expert en l’establiment de trames de connexió entre espais naturals i entorns urbans.\nLa nova ordenança de circulació de bicicletes pel Parc Natural de Collserola començarà a aplicar-se abans d’acabar l’any\nSant Cugat començarà a aplicar la nova ordenança de circulació de bicicletes pel Parc Natural de Collserola durant la segona quinzena de desembre. Des d’aquest diumenge, agents de la policia local informaran els ciclistes de la normativa i de les possibles sancions que preveu en cas d’infracció.\nPrecisament, les sancions –d’entre 100 i 500 euros- són la principal novetat d’un text que estableix les següents regulacions:\nNomés es pot circular en bicicleta pels itineraris i pistes senyalitzats: vies principals, pistes forestals i camins de passejada amb una amplada de més de 3 metres.\nEstà prohibit circular en bicicleta pels corriols, rieres, camps a través i camins d’amplada inferiors a 3 metres.\nNo es pot circular a una velocitat superior dels 20 km/h\nEls ciclistes tenen l’obligació de respectar els vianants sense ocasionar-los molèsties i respectant la seva preferència\nLa nova ordenança, que es va aprovar en Assemblea General del Consorci del Parc, té l’objectiu de seguir protegint el patrimoni natural de Collserola i promoure una bona convivència entre ciclistes i caminadors en aquest entorn.


Cambra de Barcelona: Campanya, picabaralla i cues per votar\nLa jornada electoral arrenca amb discursos de Crous i Tusquets i una disputa entre pakistanesos\nVíctor Costa Director Barcelona. 08 de maig de 2019 14:49\nImatge inèdita: cues abans de les 10 hores per entrar a votar a les eleccions de la Cambra de Comerç, Indústria i Navegació de Barcelona. Imatge inèdita: cues a la sala d'espera de les oficines centrals per consultar el cens i votar. Imatge inèdita: picabaralla entre pakistanesos amb els candidats Saqib Tahir (Anem per feina) i Amanal Hussain (Equip Tusquets) pel mig a les portes de la Cambra, on ha hagut d'intervenir la seguretat i fins i tot, s'ha cridat a la policia. Imatge inèdita: el presidenciable Carles Tusquets organitza un esmorzar a la Farga on es queixa de "la campanya dura" i el presidenciable Enric Crous atén els mitjans a la cantonada de Diagonal amb el carrer Minerva mentre uns taxistes li pregunten sobre democràcia i mobilitat. La jornada electoral per votar el nou ple i el nou president de la Cambra de Barcelona no té precedents i encara ha de donar molt de sí... Ja fa temps que a VIA Empresa diem que "la realitat cameral supera la ficció de Joc de Trons".\nS'ha recordat per activa i per passiva: "La participació a les eleccions del 2010 va ser de l'1,8% del cens electoral, del qual el TSJC va considerar nul el 100% del vot emès per correu postal i només un 9,2% va votar de forma presencial". Tot i que encara no hi ha estimacions de quina és la participació d'aquestes eleccions, tothom està convençut que se superarà amb escreix el precedent de 2010 quan es critica que Miquel Valls va ser president de la Cambra per aproximadament 700 vots.\nTusquets: "Ha sigut una campanya dura, amb entrebancs i coses que no ens han agradat"\nAhir a la nit es va enviar un correu on es posava de manifest que els candidats no podien fer campanya o propaganda electoral a 50 metres de la seu o delegacions de la Cambra. Tusquets ha estat el primer a jugar amb el límit des de la Farga on ha recordat que "ha sigut una campanya dura, amb entrebancs i coses que no ens han agradat". Per a la posteritat queda Alerta 24 hores: draps bruts entre candidats a la Cambra.\nEn aquest sentit, el president de Banco Mediolanum a Espanya i de Trea Capital ha reiterat que "la Cambra ha de ser només la veu de la societat emprenedora i demanar a les administracions què és allò que convé per fer el pastís més gran". A Tusquets l'han acompanyat diferents membres de la seva candidatura: Jesus Lozano (Lotrans Portes), Carme Ferran (Ferran i Ferran Associats), Amanal Hussain (Infinity Planets), Marga Farga (Owai 1), Ramón Riera (Eurofincas) o Silvia Sorribas (FMIC Facility Management).\nL'esmorzar (pagat) de Tusquets\n"Des d'ahir amb el Barça ho dubtem tot", ha bromejat Lozano. Hussain que ja havia votat ha fet seu el crit de la victòria: "Segur que guanyarem! ". Entre riures, Tusquets ha volgut deixar molt clar que "aquest esmorzar no el paga la Cambra, sinó que el paguem nosaltres". No fos cas que algú recordés el debat cameral per TV3: "T'avala el Valls, per Déu".\nMés info: Un debat cameral per televisió: "T'avala el Valls, per Déu"\nRamon Nierga també s'ha mostrat optimista: "Avui farem un bon partit i tenim bons jugadors". "La resta de candidatures han tingut la fortuna de tenir dades, però no el tracte amb la gent", ha afegit. En el torn de preguntes i després que el sindicat d'Elite hagi demanat el vot per a la seva candidatura, Tusquets ha defensat que "s'ha de digitalitzar el sector del taxi i s'han d'erradicar les pràctiques il·legals entre treballadors hotelers i el taxi".\nEn clau de futur més immediat, el president de Trea Capital ha assegurat que no impugnarà les eleccions i que hi ha una candidatura que ha infringit la delegació de vot i ja s'ha comunicat a la Junta Electoral Central, alhora que ha preferit no entrar en "la discussió" entre Pimec i Foment per fer o no una llista patronal conjunta per a la Cambra. "Des del principi ens han proposat pactar pràcticament tots, el pacte de Pimec i Crous és un canvi de cromos i jo això no ho faré. Si no sortim els 40 de l'equip, parlarem amb tots i si no sóc president, continuaré al ple lluitant per les meves idees", ha reblat.\nCrous, entre herois i taxistes\nA pocs metres de la Farga, l'altre presidenciable Enric Crous i el seu vicepresident José Maria Torres atenien els mitjans de comunicació: "La cosa està molt justa, però avui és un dia de satisfacció: hi ha molta votació i moltes cues". De cop i volta, un potencial elector s'ha apropat a Crous i li ha dit: "Et volia votar, però no m'han deixat perquè anava amb el carnet de conduir. A les eleccions generals vaig poder i aquí no". Ja fa temps que l'exdirector general de Damm i Cacaolat reivindica que "aquell que voti és un heroi". 8 de maig, Dia de l'heroi cameral?\nCrous: "La cosa està molt justa, però avui és un dia de satisfacció: hi ha molta votació i moltes cues"\nEntre preguntes dels periodistes, dos taxistes han interpel·lat Crous preguntant-li sobre democràcia i legalitat del sector de la mobilitat. "Jo sóc demòcrata i parlem amb tothom. Els taxis són un col·lectiu important i complirem la llei", ha insistit Crous que s'ha erigit també com un dels grans defensors de la llista patronal i espera que les 14 grans empreses respectin el vot de les urnes . Per acabar, un altre elector s'ha apropat al candidat que es presenta per Interprofit i li ha preguntat: "Vostè defensa les empreses humanistes o neoliberals?".\nCrous ho tenia clar: "Jo defenso les empreses humanistes". "Tot dit, només volia saber això", li ha contestat l'elector. Mentrestant, a l'entrada de la seu de la Cambra de Comerç de Barcelona es produïa una baralla entre pakistanesos. Allà enmig es trobaven Tahir i Hussain i fins i tot Torres, excampió karateka, ha intervingut per posar pau entre els dos bàndols.\nA dins de la Cambra de Comerç Barcelona, la jornada electoral avança amb normalitat. A la sala d'espera, un elector es posa un àudio d'un discurs de Joan Canadell, cofundador de Petrolis Independents i candidat d'Eines de País, on defensa que "necessitem un Estat a favor de les nostres empreses per poder desenvolupar el màxim potencial econòmic del nostre país". No hi ha hagut notícies del presidenciable Ramon Masià i de les dones de 50a50.\nEls resultats se sabran aquesta nit a la Llotja de Mar. To be continued...


El Montmajor dona la sorpresa de la jornada i assalta el camp del Castellnou (1-2) | Entre rivals – Esports\nEl Montmajor dona la sorpresa de la jornada i assalta el camp del Castellnou (1-2)\n29 novembre 2017 17:20\nEl Montmajor ha donat la sorpresa de la jornada a Quarta Catalana, després de guanyar per la mínima, 1 a 2, al camp del Castellnou, un lloc on fins ara només hi havia aconseguit sumar els tres punts l’Artés, el líder de la categoria. El filial del Berga també ha sortit victoriós d’un altre dels grans camps de la categoria, el de la Monistrolenca (2-3). I l’Olvan n’ha fet prou amb un solitari gol de Joan Casals per superar el Sant Llorenç. Les notes negatives de la jornada són les derrotes del Casserres i l’Alt Berguedà davant el Sallent B i el Calders.\nCastellnou 1 Montmajor 2\nL’efectivitat que el Montmajor ha trobat a faltar en altres ocasions aquest any va ser una de les claus de la victòria a Castellnou. Els de Jordi Casas van arribar en comptades ocasions, però ho van fer amb perill i encert. Tot just començar, el davanter Sergi Sala va fer un autèntic golàs engaltant una pilota des de lluny que entraria per l’escaire esquerre de la porteria local. El gol va ser una galleda d’aigua freda per als locals, que ho van intentar a pilota aturada i en jugades aïllades aprofitant petits errors defensius del Montmajor. Però no: els berguedans van saber jugar amb el marcador a favor per primer cop aquesta temporada. A més, abans del descans, una bona acció d’Èric Fígols per banda esquerra acabaria als peus de Sala, que, altre cop, no perdonaria i posaria el 0 a 2.\nA la represa, els locals es van bolcar a l’atac però la solidesa defensiva del Montmajor va impedir-los retallar distàncies fins el minut 89. Va ser aleshores quan el Castellnou va aprofitar una jugada plena de confusió per fer l’1 a 2 des de la frontal de l’àrea. El temps afegit no seria suficient per als locals, que, tot i provar-ho fins al final, acabarien cedint els tres punts contra un Montmajor combatiu, pràctic i més intens.\nMonistrolenca 2 Berga B 3\nEl filial del Berga va guanyar una autèntica guerra al camp de la Monistrolenca. Els berguedans van sortir molt millor que l’equip local i no van tardar massa a obrir la llauna, amb un gol de Lluís Juez. Malgrat tot, abans de la mitja hora de joc i en una pilota llarga, Joel empataria pels de Monistrol. A partir d’aquí, els bons minuts inicials del Berga es van anar apaivagant i a l’equip li va començar a costar arribar. Amb l’empat a 1 es va arribar al descans.\nA la represa, els de Carles Yuste van tornar a sortir endollats i ben aviat es tornarien a avançar amb un gol de Marcel Carrera. El bon joc aquest cop no s’aturaria i abans del quart d’hora de la segona meitat Lluís Boixader va fer el tercer. A partir d’aquí, i enmig d’una actuació arbitral molt polèmica, la Monistrolenca comença a pressionar a dalt i acaba retallant distàncies en una jugada embolicada. Encara quedaven 20 minuts de partit on els locals van gaudir de possessió però els va costar arribar amb claredat en els darrers metres. A les acaballes, el filial del Berga va tenir tres u contra uns que no va saber definir, i el partit va morir amb molta tensió i amb el 2 a 3.\nAlt Berguedà 1 Calders 4\nResultat força enganyós, tenint en compte com es va desenvolupar el partit a Guardiola. El Calders va ser més ambiciós i efectiu de cara a porteria, però no va sentenciar fins a les acaballes del partit. Fins aleshores, l’Alt Berguedà va tenir opcions reals d’empat contra un rival que torna a demostrar que sap com jugar en els moments claus dels partits. El cas és que en mitja hora de partit, els calderins ja havien fet dos gols i col·locaven un 0 a 2 en el marcador que apuntava cap a un partit plàcid. Però no va ser així, i la primera mitja hora va quedar com el ja habitual tram de desconnexió de l’Alt Berguedà, que ha abocat l’equip a anar a remolc en algun altre enfrontament d’aquesta temporada.\nEl 0 a 2, però, es va mantenir fins al minut 86, quan els del Moianès aconseguirien un tercer gol que sentenciava els de Xavi Ribera. Tot i això, pràcticament en la següent ocasió Albert Fernàndez Petit faria el gol de l’honor per a l’Alt Berguedà. Malauradament, la diana no canviaria les coses i en temps afegit els visitants rematarien el partit amb el definitiu 1 a 4.\nSallent B 5 Casserres 0\nEl camp del Sallent no és un camp que porti massa bons records al Casserres. De gespa artificial i de grans dimensions, el municipal sallentí ha estat sempre sinònim de golejades per als casserrencs en les darreres temporades. Aquest cop, però, malgrat el 5 a 0 final, la història seria notablement diferent. El Casserres va plantar cara al filial del Sallent durant tota la primera meitat. De fet, no va ser fins les acaballes, al minut 41, quan els locals aconseguirien obrir la llauna en aprofitar una badada defensiva casserenca.\nA la represa, en canvi, només hi hauria un equip sobre el terreny de joc. El segon gol va arribar ben aviat, al 7 de la segona, i a partir d’aquí els del Berguedà amb prou feines sortirien del seu propi camp en el que restava de partit. En aquest escenari, els sallentins rematarien la feina en els darrers 15 minuts amb tres gols més.\nOlvan 1 Sant Llorenç de Morunys 0\nPartit més complicat del que es podia esperar per un Olvan força espès. Els punts es van decidir gràcies a un solitari gol de Joan Casals a falta de 20 minuts pel final del partit. L’Olvan es va topar amb un rival, el Sant Llorenç, a qui ja li anava bé jugar un partit de ritme baix. Els locals van intentar accelerar el joc, però no ho van aconseguir i, malgrat tenir alguna ocasió clara per obrir la llauna, el resultat al descans era l’inicial: 0 a 0.\nA la segona part, les coses no van canviar massa. El ritme de partit seguia sent molt baix i això mantenia el Sant Llorenç amb opcions d’esgarrapar punts del municipal d’Olvan. Malgrat tot, a diferència dels primers 45 minuts, l’Olvan va ser capaç de marcar. Amb avantatge mínim per als del Berguedà es va arribar al tram final de partit, i els nervis van ser presents sobre el terreny de joc fins el xiulet final. No hi hauria més història.


La partitura perfecta | Notes d'escena. Crítica teatral\nEm vaig rendir a Xico Masó quan va dirigir L’aigua i posteriorment Mequinensa, dues propostes a partir de l’obra d’un dels autors que més m’agrada i he llegit i rellegit, Jesús Montcada, de qui va traslladar l’univers literari i el fluir de l’Ebre al teatre de manera excel·lent. Ara ho ha tornat a fer amb Pinter, el gran dramaturg de l’absurd.\nL’encarregat és un muntatge de petit format i profund calat teatral, gràcies a una posada en escena mil·limètrica, en la qual s’ha resseguit el ritme del text aprofundint en cada plec per fer-lo arribar a l’espectador de manera natural.\nUna aposta que fa el ple gràcies a la perfecta interpretació conjunta dels actors. Ens va enganxar i fascinar el brillant treball d’Albert Pérez, el més complex que li hem vist fins ara perquè sempre se li reserven els personatges secundaris, alguns tan potents com el que ens va servir a La nostra classe. Aquí s’erigeix en protagonista indiscutible, magnífic tota la funció com l’indigent Daunis. Marc Rodríguez solvent, tan segur d’ell mateix com Miki, el personatge que interpreta. Finalment, Carles Martínez, el fràgil Anton, del qual destaquem un monòleg aclaparador, perfecte, que transporta l’espectador al moll de l’os de la peça.\nSempre que ens acostem a Pinter, si la proposta se’n surt amb èxit, tenim la sensació que ens ha posat contra les cordes. D’aquí la seva grandesa. L’encarregat ens ho ha fet sentir. Fa riure, et desconcerta, provoca la reflexió i el gust pel llenguatge. Sí, és Teatre.\n← Rural i universal Feliç Dia Mundial del Teatre →\n2 pensaments sobre “La partitura perfecta”\nMJRague Març 15, 2014 a les 1:56 am\nTens una sensibilitat que saps mostrar en paraules que d’altra banda són molt exactes i adients.\nMJRague Març 15, 2014 a les 1:58 am\nA mí aquest Pinter no em va emocionar-és cosa personal, crec- però tot el que dius és absolutament cert


Les platges del Vendrell estalvien 8 millions de litres d´aigua aquest estiu - Canal Baix Penedès\nAnterior Detingut per furt de cable de coure\nSegüent Conferència sobre la menopausa a l’Asociación Cultural Extremadura del Vendrell\nEl Vendrell, L'informatiu, Medi\nLes platges del Vendrell estalvien 8 millions de litres d´aigua aquest estiu\nAixí ho explica un informe de L’Ajuntament del Vendrell, on explican que han tingut un estalvi del 62 % d´aigua en 4 mesos\nAquest estiu es va modificar l’ús de dutxes a lava peus com a mesura de sostenibilitat i de reducció del volum de consum d’aigua.\nSi bé en 2020 les dutxes es van mantenir tancades com a mesura preventiva del contagi del COVID-19 enguany no era necessari mantenir aquesta restricció ja que les vacunacions i altres mesures han contribuït al descens dels contagis.\nNo obstant això, l’aigua és un bé de primera necessitat que hem de gestionar responsablement adaptant els usos a la nova realitat climàtica i de consum.\nA les nostres platges hi ha 41 punts d’aigua i 18 tenen més d’un assortidor, la qual cosa suma uns 70 assortidors amb de 2 a 4 sortides d’aigua. Hi ha zones en què els punts d’aigua estan a 40 o a 75 metres i en uns altres a 250. Tot això suposa una gran quantitat d’assortidors. A més, cal recordar que l’aigua del nostre municipi majoritàriament prové d’aqüífers i és de molt bona qualitat, la qual cosa fa que sigui més valuosa com a recurs per a la vida diària, el consum humà i animal, el consum comercial i altres.\nCada dia és més evident els efectes del Canvi climàtic amb temperatures més extremes i l’aigua és molt necessària per al consum humà, regs i comerços. Hem d’evitar al màxim el seu malbaratament com a mesura sostenible en previsió de sequeres, i quan es parla del bon ús de l’Aigua “cada gota compta”.\nEnguany, com en 2020, hi ha hagut més visitants de segones residències i també hem tingut molta més ocupació en allotjaments, els comerciants i restauradors han recuperat clientela arribant-se a formar cues davant dels establiments per a esperar torn. També, aquest estiu ha estat molt calorós amb contínues i llargues onades de calor extrem, amb més necessitat d’aigua també en les primeres residències. Això suposa més necessitat de subministrament tant en llars com en comerços, allotjaments i restaurants, i obliga a gestionar l’aigua adequadament perquè no calgui\narribar a restringir el consum o a fer subministrament domèstic amb cubes, com ha passat desafortunadament a l’agost a la urbanització L’*Esplai de la Bisbal o aquest mateix octubre en 15 municipis del Penedès, entre altres.\nEn la majoria de platges les dutxes s’utilitzen de manera excessiva o innecessàriament amb el consegüent malbaratament d’aigua: hi ha qui en comptes de banyar-se en la mar es desplacen de la tovallola a la dutxa successivament, també hi ha qui utilitza la dutxa per a llevar la sorra dels accessoris com a taules o cadires en comptes de sacsejar-la, molts nens juguen en els assortidors sense l’atenció paterna, hi ha qui utilitza gels i xampús provocant contaminació química en la sorra, etc. Entenem la necessitat de l’ús per a retirar la sorra dels peus abans de sortir de la platja però no altres usos que, com els esmentats, generen un consum irresponsable.\nTambé hem de recordar que hi ha motius per a mantenir l’aigua de mar sobre la pell i l’aigua de les nostres platges té molt bones propietats a causa de l’alt contingut en iode, a les prades de Posidònia que habiten en el fons marí davant del nostre litoral que augmenten la seva oxigenació, a l’aportació d’aigua *mineromedicinal del *Riuet que desemboca en *Comarruga, etc., sense oblidar que les anàlisis periòdiques del *ACA mostren resultats d’excel·lent des de fa anys.\nFa anys es van aplicar mesures de control del consum com tancar els assortidors fora de la temporada de bany i a les nits o controlar les possibles fugides.\nAquest 2021 vam fer un pas més i es va suprimir l’ús de dutxes deixant només els assortidors de llavapeus. Amb aquesta mesura hem passat del consum de 2019 de 12.848.000 litres a 4.937.000 litres, entre tots en només 4 mesos hem estalviat gairebé 8.000.000 de litres d’aigua, la qual cosa suposar que s’ha consumit un 38% i s’ha estalviat un 62% respecte el 2019.\nEstem molt satisfets del resultat i demostra l’adequat de la mesura. No obstant això hem de continuar gestionant aquest recurs responsablement ja que cada vegada necessitarem més aigua per a habitatges, comerços, allotjaments, agricultura, etc., i quan es parla de l’aigua CADA GOTA COMPTE!


Zen-Oh | Bola de Drac Wiki | Fandom\nPersonatges, Personatges Masculins, Personatges de Bola de Drac Súper, Reis\nProcedència Palau d'en Zen'oh\nPrimera aparició • Manga: "L'univers guanyador!!"\n• Anime: "Finalment la conclusió! Qui serà el guanyador? En Bills o en Champa?"\nOcupació Rei dels Universos\nFamília • Déus de la Destrucció (subordinats)\n• Kaioshins (subordinats)\n• Dos assistents (subordinats)\n• Gran Sacerdot (subordinat)\n• Goku (únic amic)\nDoblatge japonès Satomi Kōrogi\nEn Zen-Oh (全王 Zen’ō, literalment "Rei de Tot") és el rei dels dotze universos, una entitat que està per damunt de tots els éssers dels universos.\nÉs un ésser baixet, amb la cara amb una franja blava i dues franges liles als costats. No té cabell, nas i té uns ulls molt rodons, sense celles. Duu una camisa de color gris amb el seu símbol (全; "omni", tot) i una túnica a sobre lila amb les vores grogues.\nEn Zen-Oh té una personalitat una mica infantil en ocasions. Té sentit de l'humor, tot i que es pren seriosament les seves responsabilitats, assegurant l'equitat i l'equilibri en els 12 universos. Pot ser fàcilment influït per una bona baralla, com es mostra del seu interès per la creació d'un torneig després de presenciar la lluita d'en Goku contra en Hit. També semblava tenir un gust per parlar amb en Goku, deixant que el saiyan li par´les directament i donar-li la mà. Té una veu molt alta i gairebé infantil. Pel que sembla, en Zen'oh es mostra una mica descuidat i irresponsable, ja que va destruir 6 universos després d'enrabiar-se.\nEn Zen'oh és considerat el personatge més poderós de tota la franquícia de Bola de Drac. Mentre que les veritables capacitats d'en Zen'oh són desconegudes, en Bills diu que el seu poder no és mesurable a través de la lluita, però té un poder incommensurable. En Whis estableix que ningú en aquest món és més gran que en Zen-Oh, ja que té el poder d'esborrar l'instant qualsevol cosa; de les persones individuals a universos sencers. Segons en Whis, hi havia 18 universos,però en Zen-Oh es va enfadar i en va destruir 6. Per aquesta raó és tant venerat i temut pel seu poder enorme.\nEn algun moment del temps, en Zen-Oh va destruir 6 dels 18 universos que hi havia en aquell moment.\nEls Déus agenollats davant en Zen'oh\nEn Zen-Oh apareix per primera vegada al final del torneig entre l'univers 6 i 7. En Champa s'enrabia i decideix acabar amb el seu equip, però llavors en Zen-Oh apareix i el Déu de la Destrucció atura el seu atac, espantat per la presencia del rei.\nAfirma que el seu motiu de la seva visita era perquè creia que en Bills i en Champa estaven eludint les seves obligacions com a Déu de la Destrucció. Els hi pregunta com estaven fent la seva feina i en Whis li diu que en Bills es centra més en dormir i en menjar que fer la seva feina, i la Vados assenyala que en Champa està obsessionat amb el menjar i els dolços i que per això està gras, i que qualsevol aliment saludable que li serveix diu que és horrible.\nEn Goku saludant en Zen'oh\nEn Zen'oh llavors considera contractar nous Déus de la Destrucció, cosa que espanta en Bills i en Champa, però llavors el rei diu que era una broma, alleujant als Déus. A pesar de que els renya per aquest motiu, en Zen-Oh no va fer cap intent d'aturar el torneig ja que n'estava gaudint, per això proposa fer un torneig d'Arts Marcials entre els dotze universos en un futur. En Goku s'emociona i intenta parlar amb en Zen-Oh, però els seus assistents. En Zen-Oh permet que hi par-li i fins i tot li dóna la mà quan en Goku li estén, tot i que s'ho pensa llargament abans. Llavors, marxa de tornada a casa amb els seus assistents.\nArticle Principal: Saga d'en Trunks del Futur\nEn Zen'oh al seu tron\nMentre en Bills està esperant el menjar al seu temple, en Whis rep una trucada al ceptre i demana al Déu que despengi. Es sorprèn al veure que és en Zen-Oh. Quan en Whis entra a l'habitació, el Déu de tot el saluda dient que feia temps que no el veia i llavors els diu que vol veure en Goku, per a sorpresa d'en Bills i en Whis. Poc després, en Goku va al seu palau, amb l'ajuda del Kaioshin de l'Est i en Whis. El Déu de tot demana al saiyan que sigui el seu amic. Ho accepta i li demana al Déu que el digui pel seu nom, mentre que ell l'anomenarà "Zen-chan", per a sorpresa de tothom excepte pel Gran Sacerdot.\nEn Zen'oh li diu al saiyan de jugar, però en Goku li respon que en aquell moment no pot perquè abans s'ha de fer càrrec d'una cosa. Els Assistents d'en Zen'oh s'ho prenen com un insult contra el Déu, però són ràpidament silenciats per aquest, que amenaça en destruir-los.Després que en Goku li promet jugar amb ell un cop acabi i que li portarà un amic, en Zen-Oh dóna un interruptor a en Goku que, si el pressiona, el convocarà immediatament.\n↑ Bola de Drac Súper - Episodi 47, Un SOS del futur! Un nou enemic fosc apareix!!\n↑ Bola de Drac Súper - Episodi 40, Finalment la conclusió! Qui serà el guanyador? En Bills o en Champa?\n↑ Bola de Drac Súper - Episodi 41, Apareix Drac dels Déus i fes realitat els nostres desitjos!\nObtingut de «https://dragonball.fandom.com/ca/wiki/Zen-Oh?oldid=34335»


Advocats Cristians denuncia a la fiscalia «un 'striptease' davant de menors»\npresumpte delicte d'exhibicionisme\nAdvocats Cristians denuncia a la fiscalia un espectacle amb «un 'striptease' davant de menors» a la Mercè\nL'entitat considera que unes actuacions que es presentaven com a 'hip-hop, dansa contemporània, acrobàcies, danses urbanes' van acabar amb la realització d'una «exhibició obscena»\nDilluns, 30/09/2019 - 16:24\nAdvocats Cristians ha presentat una denúncia davant de la Fiscalia de Barcelona contra un espectacle urbà programat a les Festes de la Mercè al considerar que va fer «un ‘striptease’ davant de menors d’edat» i en el qual veu un presumpte delicte d’exhibicionisme.\nEn la denúncia, recollida per Europa Press, l’entitat considera que unes actuacions que es presentaven com a ‘hip-hop, dansa contemporània, acrobàcies, danses urbanes’ van acabar amb la realització d’una «exhibició obscena», i veu responsables dels fets la companyia de dansa, els seus integrants i l’Ajuntament de Barcelona, per autoritzar i contractar l’obra.\nL’associació afirma que ha tingut coneixement de l’actuació a través d’un vídeo a les xarxes socials, i que l’espectacle es va realitzar el 25 de setembre en el marc del MAC Festival.\nEn un comunicat, la presidenta de l’associació, Polonia Castellanos, ha explicat que es va anunciar l’obra com a espectacle de caràcter urbà i recomanat per a totes les edats, però va incloure una nuesa que veuen com a exhibicionisme i que, avisa, està penat a l’article 185 del Codi Penal amb presó de sis mesos a un any o multa de 12 a 24 mesos. «No descartem emprendre més accions legals, a més d’aquesta, perquè no permetrem que l’Ajuntament de Barcelona perjudiqui els nens», ha afirmat Castellanos.\nEl PP demana explicacions per un «'striptease'» davant de nens a la Mercè


L’Ajuntament de Banyoles celebra el Dia Internacional de les Dones - Ajuntament de Banyoles\nL’Ajuntament de Banyoles celebra el Dia Internacional de les Dones\nL’Ajuntament de Banyoles celebra el Dia Internacional de les Dones Vint banyolines protagonitzen la lectura del manifest del 8 de març https://banyoles.cat/ajuntament/ajuntament/informacio-municipal/noticies/l2019ajuntament-de-banyoles-celebra-el-dia-internacional-de-les-dones https://banyoles.cat/ajuntament/ajuntament/informacio-municipal/noticies/l2019ajuntament-de-banyoles-celebra-el-dia-internacional-de-les-dones/@@download/image/dia de la dona.jpg\nVint banyolines protagonitzen la lectura del manifest del 8 de març\nL’Ajuntament de Banyoles celebra avui el Dia Internacional de les Dones. Vint banyolines protagonitzen el manifest del consistori per al 8 de març, que s’ha començat a difondre aquest matí a través de les xarxes socials. A més, s’han editat mascaretes commemoratives.\nCoincidint amb la celebració del 8 de març, l’Ajuntament ha editat un vídeo on vint banyolines, de diferents edats i procedències, llegeixen el manifest del Dia Internacional de les Dones. El manifest, que s’ha enregistrat amb el suport de Banyoles Televisió, s’ha difós aquest matí des de primera hora a través de les xarxes socials de l’Ajuntament de Banyoles.\nParal·lelament, a les 11 del matí s’ha fet l’acte institucional del 8 de març amb la lectura del manifest davant l’edifici consistorial per part de representants dels diferents grups municipals.\nDes de l’Ajuntament, s’han editat també mascaretes commemoratives del 8 de març i els beneficis que es recaptin de la venda de les mascaretes es donaran a l’Institut Català d’Oncologia per a la lluita contra el càncer de mama.


TAC12 TV - L'Institut Torredembarra inaugura un mural amb motiu del Dia de la Dona\nL'Institut Torredembarra inaugura un mural amb motiu del Dia de la Dona\nDimarts, 05 Març 2019 10:26\nDivendres se celebra el Dia internacional de la Dona. Una data que a l'Institut Torredembarra han volgut commemorar amb un gran mural que han pintat just a l'entrada del centre.\nDurant un mes els alumnes de l'Institut Torredembarra van treballar per crear aquest mural dedicat al Dia Internacional de la Dona. Van col·laborar amb l'artista Leím, que ha estat l'encarregat de plasmar el resultat final. 100 metres quadrats i una 20a d'alumnes implicats, del batxillerat artístic de l'Institut.\nEl mural representa una dona jove i decidida a superar totes les barreres socials que es troben representades per senyals de trànsit, ja que la dona en qüestió està conduint. Un significat metafòric perquè tothom que el vegi pugui extreure les seves pròpies conclusions. El mural representa tres fases artístiques. La primera amb formes més lliures i abstractes, que representen els reptes superats.\nLa central, amb la figura de la dona conduint, i la tercera, el que està per venir, amb formes geomètriques i amb un estil inacabat. Divendres els instituts de Torredembarra se sumaran a les reivindicacions feministes amb activitats festives i dues exposicions.\nMés en aquesta secció: « La comunitat islàmica de Torredembarra s'obre al poble per trencar amb els estereotips L'enterrament de la sardina posa el punt final al Carnaval de Torredembarra »


T’has preguntat mai quantes empreses tenen les teves dades personals? - L´OCUC\nHomeActualitatT’has preguntat mai quantes empreses tenen les teves dades personals?\nT’has preguntat mai quantes empreses tenen les teves dades personals?\n9 de desembre, 2019 Ocuc Actualitat 0\nMés enllà de les companyies de serveis bàsics com la telefonia, el gas, la llum o l’aigua, t’has preguntat mai què sap de tu el teu banc? Seria molt descabellat que et fes una oferta de qualsevol producte financer, com una assegurança, tenint en compte els teus hàbits de consum?\nI si mirem el mòbil? Darrera de cada aplicació hi ha una empresa, que de ben segur que aprofita les dades que recull com la ubicació, els vídeos que mires, les webs que visites, els correus que envies, la gent que segueixes, … per obtenir informació sobre tu. En molts casos, el fet d’obtenir informació sobre l’usuari és l’únic objectiu de l’empresa.\nAlgunes d’aquestes dades estan a la venta i asseguradores, empreses de telemàrqueting, partits polítics o altres entitats els pot interessar comprar-les per fer-les servir per als seus propis interessos.\nAixò pot situar als usuaris en un punt d’indefensió. És per això que des de l’OCUC volem recordar els drets que aquests tenen i que recull l’agència catalana del consum:\nDret d’accés. Quan una empresa o una persona té les teves dades, tens dret accedir-hi i a demanar informació sobre el seu origen, tractament i finalitat.\nDret de rectificació. L’usuari també tindrà dret a modificar o actualitzar les seves dades.\nDret a l’oblit o de supressió. Quan les dades han deixat de ser necessàries per a la finalitat que tenien, el responsable del fitxer ha d’eliminar-les. L’usuari pot demanar l’eliminació d’aquestes i impedir la seva difusió a internet.\nDret d’oposició. Quan no sigui el necessari el consentiment per al tractament de dades l’usuari podrà oposar-se al tractament si hi ha motius personals que ho justifiquin. L’usuari també podrà oposar-se a que les seves dades siguin tractades amb finalitats publicitàries o comercials.\nDret a la limitació del tractament. Permet a l’usuari aplicar mesures sobre el tractament de les seves dades i sol·licitar al tenedor d’aquestes mesures per, entre d’altres, evitar la seva modificació, esborrat o supressió.\nDret a la portabilitat de les dades. L’usuari ha de poder rebre les dades en un format estructurat i que aquestes siguin transmeses a un altre responsable si així ho autoritza l’usuari.\nUn mes per respondre. Totes les consultes o qüestions que plantegi un usuari al tenedor de les seves dades hauran de ser resoltes i comunicades a l’usuari abans d’un mes.\nA més, si no vols que les teves dades siguin utilitzades per enviar-te publicitat tens l’opció d’inscriure’t a una llista Robinson, una llista d’exclusió en què la gent que en forma part ha manifestat voluntàriament que no vol rebre publicitat. Aquesta llista està gestionada per l’Associació Espanyola d’Economia Digital.\nEntrevista amb Abel Mariné\nQuè has de tenir en compte a l’hora de comprar un bitllet d’avió o agafar un vol?\n21 de febrer, 2020 Ocuc 0


El Burgos es reforça amb el pivot bielorús Maksim Salash - Regió7 :: El Diari de la Catalunya Central\nEl Burgos es reforça amb el pivot bielorús Maksim Salash\nEl rival del Baxi de dissabte incorpora punts i rebots al joc interior amb experiència a les categories espanyoles de base i també a la LEB\nagències. burgos 16.12.2020 | 23:51\nMaksim Salash, jugant amb la selecció bielorussa fiba europe\nMaksim Salash, jugant amb la selecció bielorussa\nEl San Pablo Burgos, rival del Baxi Manresa aquest dissabte (18 hores) en partit de la Lliga Endesa, va anunciar ahir la contractació del pivot de 24 anys Maksim Salash, provinent de l´Tsmoki Minsk bielorús. Salash afegirà talent al joc interior castellà, que va quedar setmanes enrere sense la presència de Goran Huskic, traspassat al Bilbao, i que completen Dejan Kravic, Jasiel Rivero i Jordan Sakho.\nSalash disputava ara la VTB League, la competició que aplega formacions dels països de l´antiga òrbita soviètica i també de Polònia. En les cinc jornades que s´hi havien disputat fins ara havia completat estadístiques més que notables de 15,5 punts, 8 rebots i 18,5 de valoració. A més, és un jugador que ja sap què significa actuar a l´estat espanyol, ja que va formar part del planter del Baloncesto Sevilla en la seva etapa de júnior, la temporada 2013-14, i després va jugar a la LEB Or, al Peñas d´Osca i a l´Ourense. Després, va jugar a Polònia i a Estònia abans de retornar a Minsk, per jugar al primer equip de l´Tsmoki. Podria debutar aquest dissabte.\nEl Joventut remunta a Santiago amb un parcial final de 0-11.\nEl Baxi tomba el gegant verd-i-negre amb feina d'equip .\nEl Baxi perd Makai Mason per lesió durant un temps indefinit.\nI si no serveix de res?


Inici > Acords de Govern> 8 de abril de 2008 32 milions d'euros en infraestructures destinades a pal·liar els efectes de la sequera\nEl Govern inverteix més de 32 milions d'euros en infraestructures destinades a pal·liar els efectes de la sequera\nEs recuperaran pous a diversos àmbits del territori, entre altres al camp i la costa de Tarragona, a l'àmbit del Ter-Tordera, del Fluvià-Muga, i d'Aigües Ter-Llobregat\nS'habilitarà la infraestructura per al transport d'aigua en vaixells als ports de Tarragona i Barcelona\nEl Govern ha invertit més de 177 milions d'euros des de l'activació del Decret de sequera el mes d'abril de 2007\nEl Govern ha acordat avui l'aprovació de diverses actuacions destinades a pal·liar la sequera que pateix Catalunya i a poder disposar de més d'aigua. Les actuacions estan valorades en 32,4 milions d'euros i se centraran en la recuperació de recursos subterranis i l'execució de les obres destinades a possibilitar el proveïment d'aigua en vaixells a l'àrea metropolitana de Barcelona. Des de l'activació del Decret durant el mes d'abril de 2007, el Govern ha invertit més de 177 milions en el desenvolupament d'actuacions per pal·liar la sequera que afecta Catalunya.\nLa recuperació de recursos subterranis és una de les solucions previstes pel Govern a l'hora de disposar de recursos addicionals per abastir la població. En aquest sentit, es recuperaran:\nEn l'àmbit de Reus (Baix Camp), diversos pous en actuacions que compten amb un pressupost d'1,15 milions d'euros i que permetran recuperar 11 pous que aportarien 0,2 hectòmetres cúbics d'aigua al mes.\nEn l'àmbit Ter-Tordera i Fluvià-Muga, diversos pous en el Camp i la Costa de Tarragona, amb actuacions que compten amb un pressupost de 878.178 euros.\nEn l'àmbit Aigües Ter-Llobregat (ATLL), diversos pous a l'àmbit d'ATLL Nord, concretament als municipis de Cabrera de Mar, Mataró, Sant Vicenç de Montalt (Maresme), Granollers, Lliçà d'Amunt i Santa Maria de Palautordera (Vallès Oriental). Aquestes actuacions, que comportaran amb un import de 3,15 milions d'euros, recuperaran un volum total d'aigua de 3,6 hectòmetres cúbics l'any.\nEn l'àmbit d'ATLL Sud, diversos recursos subterranis a Sitges (Garraf), Parets del Vallès (Vallès Oriental), Santa Perpètua de Mogoda, Sant Quirze del Vallès, Palau-solità i Plegamans, Terrassa i Sabadell (Vallès Occidental). En aquest cas, es recuperaran 8,4 hectòmetres cúbics l'any amb actuacions que comptaran amb un pressupost de 4,4 milions d'euros.\nD'altra banda es buscaran noves captacions de recursos subterranis de l'aqüífer de Vallvera-Sitjar, amb accions que comptaran amb un pressupost d'1,8 milions d'euros. El Govern preveu que totes aquestes actuacions de recuperació de recursos subterranis estiguin acabades entre maig i juliol d'aquest any.\nA més, el Govern ja ha iniciat l'habilitació d'instal·lacions portuàries a la ciutat de Tarragona -amb actuacions que compten amb un pressupost de 2,6 milions d'euros-, així com també al Port de Barcelona -amb un pressupost d'11,7 milions d'euros- per possibilitar l'aportació d'aigua potable mitjançant vaixells.\nPer pal·liar els efectes de l'eventual entrada en situació d'emergència (actualment, les conques del Ter, el Llobregat i la Muga es troben en excepcionalitat 2) i per evitar, en conseqüència, talls en el subministrament d'aigua en l'àmbit domèstic, s'han d'habilitar totes les solucions raonablement possibles que estiguin a l'abast. Cal tenir en compte que les actuacions desenvolupades fins a la data, la contenció de la demanda i la gestió dels recursos, permetran allunyar la possibilitat de talls domèstics fins a principis de la tardor.


martaavegaa | Les Barraques Digitals\nTwitter vol acabar amb les fake news\nPosted on Juny 15, 2020 by martaavegaa\nLa xarxa social Twitter és un lloc on criticar, idolatrar i difondre notícies falses, i és molt fàcil. Quasi tothom ha escoltat parlar ja sobre les fake news (notícies falses) i la realitat és que aquest tipus de notícies es troben ja a tot arreu.\nUn estudi realitzat per Simple Logistica en col·laboració amb el Grup d’Investigació de Psicologia del Testimoni de la Universitat Complutense de Madrid afirma que vuit de cada deu espanyols no saben distingir una notícia real d’una falsa. A més, diuen que al 2022 la majoria dels països occidentals consumiran més informació falsa que notícies reals.\nCom ja he dit abans, Twitter és una gran font de fake news i per això ells mateixos han publicat un avís per als seus usuaris. Al missatge deien que aviat arribarà als mòvils Android una nova característica. A partir d’ara, si un usuari comparteix (li dona RT) una notícia amb un enllaç al que no ha entrat, Twitter els enviarà un avís inmediatament recordant que és important llegir i saber si és veritat el que comparteixes.\nMissatge dels creadors de Twitter\nEls creadors de la xarxa social opinen que no és una mida molt dràstica, però creuen que ens pot influenciar cap a bé. Tenen l’objectiu d’ajudar a conscienciar més la gent. El que volen aconseguir amb el missatge és que la persona receptora es senti una mica malament en rebre’l i així pensi en esborrar el retweet o llegeixi el que ha compartit per veure si de veritat creu que és real.\nPosted on Juny 3, 2020 by martaavegaa\nHola! Avui a la secció de ‘La fotografia’ us volem ensenyar una imatge realitzada al març de 2019. Personalment ens agrada molt i creiem que a vosaltres també us podria agradar. La foto en qüestió s’anomena ‘Tender play’.\nParc Nacional Wapusk, Canadà\nA la fotografia podem veure una mare óssa polar cuidant dels seus dos cadells al mig del no res. La imatge es va fer a principis de març, quan Steve Leviv, el millor fotògraf de la vida salvatge al 2019, va veure a aquesta mare óssa polar i els seus dos cadell després que la mare passés 10 dies sense veure’ls. Recentment havien sortit de la seva guàrdia pel seu part al Parc Nacional Wapusk, a Canadà, per començar el llarg viatge cap al gel marí perquè la seva mare pogués alimentar-se. La foto en concret va ser feta després d’una migdiada, quan els cadells estaven de bon humor.\nPersonalment aquesta imatge em transmet molt bones vibracions. Crec que representa molt bé la relació mare-fill que també tenim els humans i em sembla molt bonic que plasmi aquest sentiment tan bé.\nNecessitem bones vibres\nPosted on Mai 15, 2020 by martaavegaa\nHola! Avui, a la categoria de ‘Cançó de la setmana’, us volem recomanar una cançó en català que transmet molt bones vibres i que creiem que us pot ajudar una mica a estar més positius en aquest temps de confinament. La cançó es diu ‘Torno a ser jo’.\nEls components d’Oques Grasses\nEls autors d’aquesta cançó són Oques Grasses, un grup de música format al 2010 per set nois catalans: Josep Montero, Arnau Altimir, Joan Borràs, Guillem Realp, Miquel Biarnés, Miquel Rojo i Josep Valldeneu. El seu estil de música és variat, no es pot definir només en una categoria, però podem dir que els estils que més els defineixen son el reggae i el pop.\n‘Torno a ser jo’ parla de superació. Més concretament parla de la separació entre dues persones i de com ells tornen a ser ells mateixos, sense restriccions per part de ningú. Aquí teniu la lletra de la cançó:\nA la fi tornaré a mi\nNomés l’ànima sap tot el que patim\nPorto un temps que no sé on vaig\nM’he buscat per recordar-me qui era abans\nHe d’acceptar que les coses van canviant\nI encara em queden moments per ser feliç\nJa no espero, ja no espero\nJa no et ploro, ja no et ploro\nJa no et ploro, ja no et ploro més\nTorno a ser jo, torno a ser jo\nCom podria ser les ales d’aquell colom\nEncara que em desvisqués, no puc ser el que no sóc\nTampoc puc ser la calor d’aquell bell mes d’agost\nNo havíem sortit del niu, no coneixíem les pors\nQue sóc la vida boja, l’eterna joventut\nI em sap molt greu però avui ja no ho puc fer millor\nNomés puc ser com sóc i anar aprenent de tot\nI anar aprenent de totJa no espero, ja no espero\nI a la fi tornaré a mi\nNomés l’ànima sap tot el què patim\nHem plorat fins els bassals\nQue ara ens diuen les veritats\nQuan tanquis els ulls en el teu respirar sincer\nNo podràs ser qui no ets, no podràs ser qui no ets\nI quan tanquis els ulls en el teu respirar sincer\nTorna a ser tu, torna a ser tu\nI aqui teniu el videoclip oficial:\nEl principal beneficiat del coronavirus\nPosted on Abril 16, 2020 by martaavegaa\nTots estem d’acord que la pandèmia del coronavirus és una desgràcia, però dins de tot el que és dolent hi ha una part positiva i és que la contaminació està baixant de forma molt significativa.\nEl planeta Terra està essent un gran beneficiat d’aquesta gran pandèmia i aquí podeu veure alguns exemples: a Barcelona, la contaminació del trànsit ha baixat un 75% i, a Madrid, un 57%. A més, les aigües estan més netes i els cels més clars. Aquests són resultats del descens de la producció industrial i el consum.\nBarcelona abans i durant la quarentena\nA la Xina, hi ha una millora dràstica. Al llarg de tot el mes de febrer, la mitjana de dies sense contaminació atmosfèrica afectada va augmentar en un 21,5% en comparació de les mateixes dades de l’any anterior, segons un informe de el Ministeri d’Ecologia i Medi Ambient de la Xina. I així ho podem veure en aquesta fotografia feta des d’un satèl·lit que va proporcionar la NASA.\nAbans i durant la pandèmia a la Xina\nAquestes són només algunes dades però, en general, per tot el món està disminuint la contaminació.\nEt venen de gust unes ‘crepes’?\nHola! Com que tots estem una mica avorrits durant aquesta quarantena, us porto una recepta que espero que us animeu a fer, unes crepes. És un berenar o esmorzar fàcil de cuinar i amb ingredients que tots tenim a mà.\nPer fer les crepes necessitarem els següents ingredients:\n·130 grams de farina\n·Mig got de llet\n·Dues cullerades de sucre\n·Una mica de sal\n·Dues cullerades d’oli\n·Una cullerada de llevat\nPer fer les crepes primer hem d’ajuntar la farina, la llet, el sucre, la sal, l’ou, les dues cullerades d’oli i la cullerada de llevat a un bol, i ho hem de barrejar fins que quedi una espècie de líquid. Després posem una paella a foc mig i les anem fent, donant-les la volta quan el voltant estigui daurat.\nAquest seria el resultat de les crepes, espero que us semblin bones!\nAnem a estudiar als Estats Units!\nPosted on Abril 15, 2020 by martaavegaa\nHola! Avui a la secció d’Alumne destacat us volem parlar de l’Erin Casas, una alumna de 4tA que l’any vinent marxa a estudiar als Estats Units. Creiem que a alguns de vosaltres us agradaria viure aquest tipus d’experiència alguna vegada, així que li hem fet algunes preguntes per saber millor de què es tracta.\n·A quina zona d’Estats Units aniràs? I quant de temps hi estaràs?\nJo aniré a Wisconsin, que és un estat situat al costat d’Ilinois. Passaré allà el curs sencer i una part de l’estiu. No sé si vindré de visita al Nadal, tot i que ho dubto.\n·Per quin motiu has decidit anar a estudiar fora? Creus que t’ajudarà per al futur? Per què?\nEl principal motiu és millorar el meu anglès, ja que és un idioma molt utilitzat al voltant del món i crec que és important aprendre diverses llengües.\n·Creus que t’adaptaràs bé?\nNo ho sé, sóc una mica tímida. Intentaré fer amics i coneixer més gent, encara que ja conec la família amb qui viuré perquè són amics del meu pare i he passat alguns estius amb ells.\nMarta Vega i Gala Aguirrebengoa\nFelicitem els alumnes!\nPosted on Abril 9, 2020 by martaavegaa\nBenvolguts a la secció d’Aniversaris! Aquesta setmana compleixen anys vuit alumnes de l’institut, us animeu a felicitar-los?\nDels alumnes més petits, els de primer, només la Roushi Zeng de 1rB compleix anys.\nA segon, són els aniversaris de l’Immad Edin, el noi de l’esquerra, i del Juan Pèrez, l’alumne de la dreta.\nImad Eddin i Juan Pérez\nA tercer, només un alumne fa anys, en Kevin Gonzàlez de 3rB.\nI, per últim, a quart hi ha tres persones que fan anys. La Mar Alabau, en Gerard Rodriguez i la Martina Rodríguez, tots/es ells/es de 4tA.\nI aquests són tots els aniversaris d’aquesta setmana, us invitem a felicitar-los!\nVols saber més sobre Beret?\nPosted on Març 27, 2020 by martaavegaa\nHola! Avui a la secció de Musipèdia us volem parlar sobre un cantant bastant conegut actualment, Beret.\nBeret a la sessió de fotos del seu nou àlbum\nFrancisco Javier Àlvarez Beret va néixer a Sevilla al 1996. És un cantant espanyol de música urbana. L’any 2018 va signar amb la discogràfica Warner Music Groupi. Aquell mateix any va donar-se a conèixer a Llatinoamèrica, a través d’una nova versió del seu senzill Vuelve, al costat del cantant Sebastián Yatra.\nEl cantant va patir depressió 4 anys abans de llançar-se a la fama i de publicar els seus temes senzills. El seu contingut és més que tot per a adolescents i comporta un ensenyament perquè a cap adolescent li passi el que li va succeir a ell. Beret va aconseguir un major reconeixement per part del públic amb la cançó Lo siento, ja que molts dels seus fans es van sentir identificats amb la lletra, segons les seves pròpies paraules.\nBeret al seu concert a Màlaga\nBeret considera que la seva música no té “etiquetes” i que només interpreta el que sent el seu cor a l’hora d’escriure.\nRecentment, Beret ha publicat un nou àlbum anomenat “Prisma” que compta amb el suport i la col·laboració de grans cantants com Sofia Reyes, Melendi i Pablo Alborán, entre d’altres.\nActualment, està de gira per Espanya i altres països, aquestes són les dates dels concerts:\n2 novembre 2019, Espanya (Lleó)\n20 novembre 2019, Uruguay (Montevideo)\n22 novembre 2019, Argentina (Buenos Aires)\n29 i 30 novembre 2019, Espanya (Sant Vicenç del Raspeig)\n18 gener 2020, México (Cancún)\n8 febrer 2020, Espanya (La Corunya)\n22 febrer 2020, Espanya (Màlaga)\n27 febrer 2020, México (Ciutat de Mèxic)\n29 febrer 2020,México (Monterrey)\n3 març 2020, Guatemala (Guatemala)\n4 març 2020, Costa Rica (Sant Josep)\n5 març 2020, Colombia (Bogotà)\n8 març 2020, Xile (Santiago)\n27 març 2020, Estats Units (Seattle)\n28 març 2020, Espanya (Valladolid)\n25 abril 2020,Espanya (Baracaldo)\n8 maig 2020, Espanya (València)\n23 maig 2020, Espanya (Palma de Mallorca)\n6 juny 2020, Espanya (Barcelona)\n28 juny 2020, Espanya (Madrid)\n11 juliol 2020, Espanya (Càceres)\n17 juliol 2020, Espanya (Les Palmes)\n18 juliol 2020, Espanya (La Llacuna)\n22-25 de juliol de 2020, Espanya (Barbate)\n9 agost 2020, Espanya (Pineda)\n26 setembre 2020, Espanya (Sevilla)\n3 octubre 2020, Espanya (Pamplona)\nA continuació us enllaçarem el videoclip de la seva nova cançó que està tenint bastant èxit actualment. Si por mi fuera, està inspirada en una relació tóxica on un d’ells decideix continuar amb ella, malgrat tot el mal que li a fet. “Parlo una mica sobre el que ella volia canviar en mi”, afegeix el nostre protagonista.\nAqui teniu el videoclip:\nA més, us deixem la lletra de la cançó, per si us animeu a cantar-la!\nAy, ay, ay, que si por mí fuera\nInventaría un camino solo a tus caderas\nYo le dije: Arréglate, sin referirme a la ropa\nY ella me dijo: No sé, tampoco me veo tan rota\nElla ya cambió por otro y yo no la cambio por otra\nPor más que me quitase, si me llamaba nunca iba tarde\nEra como un veneno, pero lo bebo para saciarme\nY yo la llamo cielo, porque con ella me salen alas\nY algo en mí se me para cuando ella se separa\nSé que la necesito y eso no es bueno, pero me calma\nNormal que frene y que frene si ella acelera y me puede\nSabe lo que debe y no quiere, ya que quererme no debe\nElla pregunta y yo le respondo: Ya qué\nNo sé, ¿hasta dónde llegaremos? Dime dónde\nNo sé, yo tan solo veo miedo, un querer, pero no puedo\nMarta Vega i Gioryeth Malacas\nLa nova versió de “Mujercitas”\nPosted on febrer 15, 2020 by martaavegaa\nEl 25 de decembre de 2019 es va estrenar per Columbia Pictures a Espanya la vuitena adaptació de la pel·lícula “Mujercitas“, també coneguda com “Little Women” en anglès.\nLa producció tracta sobre quatre germanes (Amy, Jo, Beth i Meg) que travessen Massachussets amb la seva mare durant la Guerra Civil, unes vacances que passen sense el seu pare evangelista itinerant. Durant les vacances, les adolescents descobreixen l’amor i la importància dels llaços familiars.\nLa pel·lícula està basada en “Mujercitas” de Louisa May Alcott. És del gènere de drama i dura 134 minuts. A més està dirigida per Greta Gerwig. Algunes de les protagonistes són: Meryl Streep, Saoirse Ronan i Emma Watson.\nAquest és el tràiler de la pel·lícula:\nUn esport poc conegut\nAvui a Esports us parlarem sobre un esport molt interessant que segurament pocs coneixeu, es tracta del lacrosse.\nEl lacrosse és un esport d’equip en el què s’utilitza un pal amb una xarxa a l’extrem (cross) on es manté la pilota de goma fins que es passa a un altre company amb la finalitat de marcar un gol a l’arc de l’equip contrari. És un joc ràpid entre dos equips de deu jugadors.\nDues dones jugant a lacrosse\nA la seva versió moderna, lacrosse es juga amb tres davanters, tres migcampistes, tres defensors i un porter. La superfície de la pista pot ser gespa natural o sintètica.\nPartit de lacrosse.\nEls homes fan servir cascos, ja que mantenir la integritat corporal és part fonamental del joc. Però les dones utilitzen unes ulleres per protegir els ulls. Elles van menys protegides que els homes, ja que no estan permeses les trobades físiques brusques entre jugadores. Aquest esport és molt popular a la costa est dels Estats Units entre universitats i instituts de secundària però, en canvi, a Espanya no es coneix, només el practiquen 300 persones a tot el país.\nDegut a aquesta ignorància, la Mundial de lacrosse li costa 3.300 euros a cada jugadora espanyola ja que no compta amb ajuts, ni beques, ni difusió i el CSD no el reconeix oficialment. El Campionat Mundial de Lacrosse per a homes i dones es juga cada 4 anys. Existeixen variants d’aquest esport com ara el box lacrosse, indoor lacrosse i el softcrosse.\nMarta Vega i Erin Casas\nBillie Elish, la protagonista als Premis Grammy\nPosted on febrer 14, 2020 by martaavegaa\nEl dia 26 de gener, com cada any, es van celebrar els Premis Grammy a Los Àngeles, California, i tothom es va quedar de pedra quan la cantant Billie Elish, la qual ha anat guanyant fama aquests últims anys, va guanyar un total de cinc Grammys.\nEls Premis Grammy són una distinció atorgada per l’Acadèmia Nacional d’Arts i Ciències de la Gravació dels Estats Units per donar reconeixement a un tema especialment destacat de la indústria musical d’un artista concret. Igual que els Oscars, els Grammy es lliuren per categories, que en l’actualitat sumen 105, en 30 gèneres de música. Però en aquest cas no s’atorguen d’acord a l’índex de popularitat, sinó per votació.\nBillie Elish i el seu germà\nLa cantant va ser nominada a 6 Grammy. Amb el seu àlbum ”When We All Fall Asleep, Where Do We Go?” va estar nominada a l’àlbum de l’any i al millor àlbum vocal de pop i va guanyar aquests dos premis. Amb la seva cançó ”Bad Guy” va estar nominada a la gravació de l’any, la cançó de l’any i la millor interpretació de pop solista, i va guanyar les dues primeres nominacions. A més, va aconseguir el Grammy a la millor artista de l’any.\nBillie Elish i el seu germà, després de guanyar el Grammy a l’àlbum de l’any, van dir unes paraules:\nMarta Vega i Lidia Segura\nLeonardo DiCaprio torna a salvar una vida al mar\nEl famós actor Leonardo DiCaprio ha salvat la vida d’un home que había estat 11 hores desaparegut després de caure d’un creuer al mar Carib, com si del Titanic es tractés.\nAixò va succeïr el passat 30 de desembre, quan l’actor gaudia de les festes nadalenques al costat d’un grup d’amics i de la seva núvia Camila Morrone, viatjant en un vaixell.\nLeonardo DiCaprio i els seus amics\nLeonardo es trobava a un iot privat quan el capità va rebre un senyal de socors d’una altra embarcació, la qual li informava que el passatger d’un creuer havia caigut al mar en estat ebri i que portava 11 hores desaparegut.\nDesprés de conèixer la notícia, DiCaprio va voler canviar el full de ruta del seu vaixell per intentar trobar l’home. Després de diverses hores de recerca, l’actor i els seus amics van aconseguir localitzar la víctima.\nUn cop van rescatar l’home, que es deia Víctor, l’actor i els seus amics li van oferir aigua, ja que es trobava una mica deshidratat, menjar i roba seca, i a més van comunicar la notícia als agents guardacostes. “Ells van ser els únics que van respondre a la crida d’emergència”, va assegurar una font pròxima al cas.\nPosted on febrer 5, 2020 by martaavegaa\nHola lectors! Avui us venim a informar sobre la gent que ha fet anys aquesta setmana. Moltes felicitats a tots!\nLa primera és la Cristina Fernandez, de 1r. 29/11/2007\nTambé és l’aniversari d’un altre alumne de 1r, el Martí Samper. 27/11/2007\nEn tercer lloc, va ser l’aniversari de la Jana Blanchart DE 1r. 26/11/2007\nI per últim, va ser l’aniversari d’una noia de 4t, la Cati Gimènez. 25/11/2003


Juvenal: "No tothom està preparat per jugar al Sabadell ni té mentalitat per fer-ho a la Nova Creu Alta" | Ràdio Sabadell\nJuvenal: "No tothom està preparat per jugar al Sabadell ni té mentalitat per…\nJuvenal Edjogo-Owono aquesta tarda als estudis de Ràdio Sabadell | Roger Benet\n16.10.2019 21:14 Adrián Arroyo\nJuvenal: "No tothom està preparat per jugar al Sabadell ni té mentalitat per fer-ho a la Nova Creu Alta"\nJuvenal Edjogo-Owono viurà diumenge (17.30h) a la Nova Creu Alta l'enfrontament entre els dos equips on més temps ha jugat. Tant a l'Espanyol B com al Sabadell, l'ara segon entrenador arlequinat va estar cinc temporades, en el primer cas al tram inicial de la seva carrera sènior i en el segon tancant la seva etapa al futbol professional. Avui el tècnic sabadellenc ha estat el gran protagonista al programa Hotel Suís. D'entrada, recordant el seu pas pel club perico: "Vaig passar els anys més importants de la meva formació a l'Espanyol i és un club on em tracten com si estigués a casa meva. Allà vaig aprendre que no pots abandonar mai la lluita perquè en qualsevol moment pot girar-se la truita". Al conjunt arlequinat va arribar molt més madur i va formar part del millor Sabadell de les últimes dècades. "Van ser anys molt bons i vaig experimentar que no tothom està preparat per jugar al Sabadell ni té la mentalitat per fer-ho a la Nova Creu Alta. Molts companys no podien fer-ho i te n'adones amb perspectiva, un cop ja han passat. Quan estàs a la gespa jugant sovint saps que no pots fallar i hi ha jugadors que respon bé i d'altres no. És un joc col·lectiu però tens la sensació de solitud. Ara intentem transmetre-ho de manera positiva amb els jugadors", reflexiona l'exjugador d'origen equatoguineà.\n🔊 ÀUDIO #HotelSuís | @Juve4africa: "Hi ha moments a la vida en els quals no pots dir que no i quan @Ahidalgo8 em va trucar per tornar al @CESabadell en va ser un"\n▶ https://t.co/u4yS4fw3zv pic.twitter.com/9Vi1qVvwku\nAntonio Hidalgo i Juvenal: dos caràcters diferents\nDos dels jugadors que van compartir braçalet de capità en aquella etapa a Segona A dirigeixen ara la nau arlequinada des de la banqueta. Van arribar plegats faltant set jornades per al final de la passada lliga i ara, una quinzena d'enfrontaments després, 'Juve' ha fet balanç d'aquests mesos de treball: "L'Antonio em va demanar que vingués amb ell. La situació era més que crítica i em va dir que necessitava algú que sapigués estar tranquil en situacions així. No entrava dins dels meus plans però a vegades a la vida no es pot dir que no i en aquell moment, mirant la classificació, era un d'aquells moments. Vam salvar la categoria i ara tenim il·lusions renovades per fer una bona temporada".\nEl sabadellenc, que ha destacat el grup de treball que han format al cos tècnic, també ha reconegut que el tarannà dels dos principals entrenadors -Hidalgo i Juvenal- és la clau de l'entesa entre tots dos: "Ell és una persona molt temperamental, ho viu tot amb molta intensitat. Crec que per ser entrenador ho has de fer així, si no, és impossible. És molt perfeccionista, li agrada que estigui tot en ordre en la preparació dels partits. Jo tinc un altre caràcter i a vegades quan ell està encès em va mirant. Si els dos fóssim iguals no aniríem bé, però entenem i veient les coses a la vegada. Un entrenador necessita tenir també algú que vegi el futbol com ell i ens entenem molt".\nAbans de ser el segon entrenador del Centre d'Esports, Juvenal havia estat director general de la Federació de Guinea Equatorial. Això sí, no té clar si vol seguir vinculat al món del futbol o, com a mínim, en el rol d'entrenador molts anys. "No sé si vull estar molt temps a les banquetes. És una feina molt gratificant quan els resultats surten, però també molt intensa. Quan ets jugador només et preocupes en entrenar, però avui dia un entrenador té moltíssima informació i tanta dada és feina, perquè et passes el dia analitzant. És apassionant però entens per què els entrenadors es queden sense cavell", se sincera Edjogo-Owono.\n"Fora ens jutgen pels resultats, dins volem ser fiables"\nLa mà dreta d'Antonio Hidalgo també ha passat revista al brillant moment de forma que travessa el Sabadell. "Estan treballant com animals", explica Juvenal a l'hora d'exposar les motius pels quals sumen dos mesos sense conèixer la derrota: "Portem set jornades sense perdre però cada partit l'afrontem com una oportunitat nova, sense pensar res en la ratxa que portem. Estem centrats en seguir millorant. Les sensacions són bones i l'equip està traient els partits endavant, en la línia que volem, però sabem que tenim un marge de millora important. Potser fora ens jutgen molt més pels resultats que nosaltres, que el que volem és que l'equip vagi a l'alça i sigui més fiable. A la jornada 8 no serveix de res anar quart". El marge de millor passa per l'últim terç de camp. Al darrere, l'equip s'ha mostrat sòlid en la majoria de partits, concedint molt poques ocasions. En zona ofensiva, però, esperen fer un pas més en les properes jornades. "Incidim molt en les últimes passades, a la zona decisiva del camp, que és un es decanta la balança, però també és el més difícil del futbol i no hi ha cap equip que a aquestes alçades tingui l'assignatura aprovada. És el que tothom busca, generar més ocasions", diu Juvenal.\n🔊 ÀUDIO #HotelSuís | L'exjugador del @RCDEspanyolFF i segon entrenador del @CESabadell, @Juve4africa, repassa les claus del partit de diumenge a la Nova Creu Alta: "Serà increïblement difícil guanyar" #2bg3\n▶ https://t.co/u4yS4fw3zv pic.twitter.com/2f55SE4lQz\nL'Espanyol B, un "filial aguerrit"\nPer últim, l'exjugador del filial perico a principis de segle també ha valorat l'Espanyol B de José Aurelio Gay. Manté part de les senyes d'identitat que l'equip tenia amb David Gallego, és a dir, mostrant-se més madur del que diria a priori la seva experiència. "És un equip aguerrit i la gran temporada que van fer l'any passat és per alguna cosa. Al davant tenen jugadors molt perillosos com Max o Nico, amb una qualitat diferencial. Haurem d'estar molt pendents de controlar-los. Ens posaran les coses increïblement difícils i afrontem el partit amb una humilitat brutal perquè sabem que les coses costen i que cada punt que hem guanyat l'hem suat", comenta Edjogo-Owono. L'escenari es preveu radicalment oposat al de dissabte passat a Llagostera, no només pel camp, també per la proposta. Juvenal, però, creu que tot depèn de com vulguis planificar els enfrontaments: "Com més intentes imposar el teu joc menys marge dones que els partits tinguin canvis tan bruscos. Si deixes que sigui el rival qui imposi el seu joc, el Llagostera juga d'una manera molt diferent que l'Espanyol B. Hem de dur la iniciativa perquè el joc sempre sigui el mateix, sigui al camp que sigui. Creiem que és la manera de defensar-nos millor". S'espera que hi hagi una bona entrada diumenge aprofitant que els socis disposaran de dues entrades de franc per al partit contra el segon equip espanyolista.


Quatre alumnes empaten com a millor nota de les PAU de Girona amb un 9,8 - Diari de Girona\nQuatre alumnes empaten com a millor nota de les PAU de Girona amb un 9,8\nSón les germanes Sara i Helena Bonet de Santa Coloma de Farners, Paula Romo de l'INS Vicens Vives i Laia Conchillo de Sant Feliu de Guíxols Han quedat tot just una dècima per sota de la més alta de Catalunya, un 9,9\nddg/acn 28.07.2020 | 23:41\nQuatre alumnes empaten com a millor nota de les PAU de Girona amb un 9,8 Diari de Girona\nQuatre alumnes han empatat amb un 9,8 com a millor nota de la selectivitat a la demarcació de Girona. Es tracta de dues germanes de Santa Coloma de Farners, Helena i Sara Bonet, que estudien a l'institut Santa Coloma de Farners; la Paula Romo, de l'institut Jaume Vicens Vives de Girona, i Laia Conchillo, de l'institut de Sant Feliu de Guíxols. Totes quatre s'han situat tan sols una dècima per sota de la nota més elevada de Catalunya, situada en un 9,9.\nLes germanes Bonet atribueixen els bons resultats a les proves d'accés a la universitat a la «constància» i «treball dur» dels darrers mesos, en què han hagut d'estudiar en ple escenari de confinament a causa de la pandèmia de la covid-19. Tot i que van passar una mica «de nervis», expliquen que finalment «l'últim mes abans de la selectivitat» va anar bé. D'aquesta manera, les dues es garanteixen l'entrada a les seves respectives carreres universitàries: l'Helena a Medicina a la Universitat de Girona (UdG) i la Sara a Periodisme a la Universitat Pompeu Fabra (UPF). «Estem molt emocionades per començar però tampoc sabem ben bé com serà ni què esperar-nos», comenten.\nLa Paula Romo creu que per treure aquesta nota, o una nota alta, és molt important la «constància dels dos anys de batxillerat». Per ella, la situació de confinament no ha perjudicat els alumnes que «sabem treballar per nosaltres mateixos i que ens obliguem a fer-ho constantment», però sí que «hem hagut de treballar encara més». Una situació que al principi de la crisi sanitària s'imaginava pitjor. «Pensava que ens perjudicaria molt perquè era tot molt incert, no sabíem si tornaríem i era tot un caos», diu. En el seu cas, també vol estudiar Medicina a Girona, un fet que li ha servit d'incentiu «perquè la nota és molt elevada». L'inici de la universitat, per ella, «és un canvi molt gran», i defensa que, amb les conseqüències de la pandèmia, encara «ho serà més».\nLa Laia Conchillo, una jove que sempre ha fet moltes extraescolars, creu que «es pot combinar tot» i treure bones notes. «M'agrada estudiar i m'hi poso, però també m'agrada anar amb els amics i amb la família i fer una mica d'esport», explica. Ara, gràcies al 9,8 obtingut farà Genètica a la Universitat Autònoma de Barcelona (UAB), una carrera que tenia clar des de feia molt temps que volia estudiar i durant tot el batxillerat ha estat estudiant per poder-ho aconseguir. Sobre el començament del curs escolar, comenta que «estic contenta però també preocupada perquè no saps ni quan començarà el curs, ni com, ni si podrem fer-lo presencial».\nMés del 94% d'aprovats\nEn aquesta convocatòria la nota de les PAU més alta és d'un 9,90, una qualificació compartida per cinc estudiants. Són alumnes de l'institut Puig Castellar de Santa Coloma de Gramenet, l'Antoni Pous i Argila de Manlleu, el Col·legi Sant Josep de Sant Sadurní d'Anoia, l'institut Front Marítim de Barcelona i de l'Arnau Cadell de Sant Cugat del Vallès. Enguany hi ha 1.028 alumnes que rebran la distinció que atorga el Govern de la Generalitat als estudiants amb una nota igual o superior a 9 en la fase general de la PAU.\nDels 39.110 estudiants que es van presentar a les PAU els dies 7, 8, 9 i 10 de juliol, 30.838 han aprovat, la qual cosa suposa un 94,48% del total. La nota mitjana global de les PAU a la fase general ha estat de 6,616, molt similar al 6,615 del 2019. Dels estudiants que han aprovat les proves, la nota mitjana és del 6,633. La nota mitjana de l'expedient de batxillerat ha estat de 7,53, i la nota mitjana d'accés a la universitat, que es calcula en base al 60% corresponent al batxillerat i el 40% restant a la nota de la fase general de les PAU, ha estat de 7,171.\nDels 6.469 estudiants que només s'han examinat de la fase específica, 2.715 aprovats procedeixen de batxillerat i 2.604 de cicles formatius de grau superior (CFGS). En aquests dos col·lectius d'alumnes es consideren aprovats si han superat amb una nota igual o superior a 5 alguna de les matèries a les quals s'han presentat. El percentatge d'aprovats ha estat del 89,63% en el cas d'alumnes de batxillerat i del 75,70% en el cas d'alumnes de cicles formatius de grau superior.


El Robo Advisor més rendible en el seu primer any | Blog inbestMe\nBy Marius Margalet 20 març, 2018\n1 Què és un Robo Advisor?\n2 Com funciona un Robo Advisor?\n3 Quins avantatges té un Robo Advisor respecte a un banc?\n4 InbestMe, el Robo Advisor espanyol més rendible en el seu primer any\nUn Robo Advisor és una plataforma digital de gestió automatitzada de carteres d’inversió. L’origen de la paraula ve de combinar les paraules angleses robo (robot) i advisor (assessor), és a dir, assessor robotitzat o automatitzat. A Espanya també són coneguts com a gestors automatitzats d’inversió.\nAquesta nova alternativa per als inversors es caracteritza per tenir uns costos molt baixos i, com a conseqüència, una rendibilitat superior.\nEls Robo Advisors porten diversos anys operant en Estats Units on ja gestionen, segons statista.com un volum superior als 265.000 milions de dòlars. A Europa, existeixen al voltant de 100 Robo Advisors, i a Espanya són ja, a més d’una realitat, un sector en expansió.\nEl procés d’inversió típic d’un Robo Advisor consta de 3 passos principals.\n1 – En primer lloc el client realitza un test que permet conèixer quins són els seus objectius financers, situació patrimonial, coneixements inversors i psicologia inversora. Fes clic aquí si vols fer el test i conèixer el teu perfil inversor.\n2 – Una vegada es coneix el perfil inversor de l’usuari, el Robo Advisor assigna una cartera d’inversió adaptada al perfil de risc de l’inversor.\n3 – Finalment, l’inversor obre el seu compte, fa la transferència del capital a invertir i el Robo Advisor s’encarrega de la resta, realitzant rebalancejos diaris i optimitzant la inversió mitjançant algoritmes intel·ligents.\nQuins avantatges té un Robo Advisor respecte a un banc?\nEls avantatges d’un Robo Advisor respecte a una entitat tradicional són molts: transparència, diversificació, facilitat de contractació … etc. No obstant això, ens centrarem en 3 dels seus principals avantatges:\n1 – En primer lloc, com s’ha comentat ja, els costos. Aquests poden arribar a ser fins a un 75% inferiors als que té un banc. Tal reducció de costos es deu a la menor infraestructura que necessita per treballar un Robo Advisor: no cal atendre al client presencialment a oficines i el procés d’obertura de compte és totalment online.\n2 – Un altre dels avantatges és la independència en la presa de decisions sobre on s’inverteix. Un banc gairebé sempre et recomanarà els seus fons d’inversió, dels quals obtindrà benefici. En canvi, la majoria de Robo Advisors són independents i no estan casats amb cap gestora, això vol dir que sempre buscaran el millor per a l’inversor i no intentaran “col·locar” el producte de torn, com passa en moltes entitats bancàries.\n3 – Un altre avantatge més que podem destacar dels Robo Advisors és la seva personalització. Mitjançant el test de perfil inversor inicial, un Robo Advisor coneix exactament el risc que pot assumir cada inversor, depenent de la seva situació i termini de temps per al que vulgui invertir. Un cop realitzat el test, s’assigna una cartera adaptada a l’inversor. En canvi, un banc podrà estar oferint el mateix a tu, al teu avi, fill, amics, etc.\nInbestMe, el Robo Advisor espanyol més rendible en el seu primer any\nA InbestMe ens alegra molt el poder apropar aquesta nova manera d’invertir al mercat espanyol i, a més, amb la rendibilitat més alta.\nTot i que la rendibilitat d’un any és poc indicativa, al tancament del nostre primer any podem afirmar que som el Robo Advisor espanyol més rendible.\nUn 3,7% ha estat la mitjana de rendibilitat de les nostres carteres en euros, gairebé tres vegades més que l’1,3% de rendibilitat mitjana obtinguda pels altres robo advisors espanyols. Si comparem les rendibilitats obtingudes per inbestMe amb altres índexs internacionals, inbestMe segueix estant per sobre.\nCom pots veure a la imatge, al final del primer any d’InbestMe, la rendibilitat mitjana de les nostres carteres supera en tots els casos el benchmark format per renda fixa mundial (representat per XBAE) i renda variable mundial (representat per ACWI). La rendibilitat mitjana de les nostres carteres també supera la rendibilitat mitjana ponderada dels fons d’inversió segons informació facilitada per Inverco.\nRealitza el test per conèixer el teu perfil i proposta personalitzada. Gaudeix de la tranquil·litat d’invertir de forma independent, transparent i amb costos molt baixos.\nActualitat FinanceraPerfil InversorRobo advisor


És ètic que els youtubers se’n vagin a Andorra? – La Salle Premià Report\nEn els últims anys, molts youtubers espanyols i d’altres països han anat a viure a Andorra. Per què? Doncs perquè a Andorra es paga un percentatge d’impostos molt menor al d’Espanya i al d’altres països de la Unió Europea. Fins ara però, aquest tema no havia estat notícia. La gota que ha fet vessar el got ha estat que ElRubiusOMG, el youtuber amb més subscriptors d’Espanya, ha anunciat que se n’anirà a viure a Andorra pròximament. Aquesta acció, tot i que és totalment legal (sempre que la persona estigui 184 dies o més al país), ha provocat una batalla d’idees a Twitter.\nLa majoria de creadors de contingut que s’han anat a Andorra han contribuït amb bastants més diners que la majoria dels espanyols i espanyoles que els critiquen\nEl fet de què vagin a viure a Andorra és més que ètic, i més amb tots els impostos que ja ha pagat el Rubius a Espanya fins ara. S’ha de tenir en compte que la majoria de creadors de contingut que s’han anat a Andorra han contribuït amb bastants més diners que la majoria dels espanyols i espanyoles que els critiquen. A més, el que és innegable és que tothom té dret a viure on ell vulgui, independentment de si se’n va a viure a un país per qüestions econòmiques, socials, o perquè els agraden les vistes a la platja.\nL’argument que molta gent utilitza en contra d’aquests youtubers és que quan han estat malalts han acudit a la sanitat espanyola, o que han utilitzat les estructures públiques pagades amb els impostos públics, i òbviament tenen raó. Però també és cert que un cop estiguin vivint a Andorra, no acudiran més a la sanitat espanyola. Així que cada persona és lliure de decidir el que pot fer i el que no. El problema de molta gent és que només els veuen des de darrere de una pantalla, i no es fixen en que també son persones, i que a l’anar a viure a Andorra renuncien a moltes coses. A més, sempre cal fer-se la pregunta: si tinguessis la possibilitat d’anar-te’n a Andorra, ho faries?\nCada persona és lliure de decidir el que pot fer i el que no\nSi Espanya vol retenir no només a youtubers, sinó a tothom que tingui negocis online, hauria de baixar els impostos, perquè si el govern no ho fa, aquesta fuga de capital cap a Andorra (o qualsevol altre país amb baixos impostos) serà només el principi.


Hotel Aatu Turisme rural Peratallada Baix Empordà Costa Brava Girona Habitacions – Hotel Aatu **\nLes habitacions estan ubicades al primer pis de l’edifici principal i a un annex adjunt construït en planta baixa i ofereixen estils diferents. Les de la planta baixa són mes grosses i ofereixen un ambient rústic, amb sostres alts de bigues vistes, parets de pedra i terra de tova, i disposen de terrassa moblada als dos extrems. Les de la primera planta de l’edifici principal tenen un disseny mes contemporani, amb un cert toc retro, són lluminoses i conten amb zona d’estar i vistes als jardins, boscos i piscines.\nLes 14 habitacions disposen de bany complet, amb banyera i assecador de mà i amenities, aire condicionat i calefacció, TV per satèl·lit i caixa forta; minibar. No es permès de fumar a les habitacions.\nEls llits són de doble matalàs, la millor qualitat del mercat, que proporciona una altura òptima, molt còmoda; són de matrimoni (queen size -1,60 m. X 1,90 m.- i, en algunes habitacions, king size -1,80 m. x 2,00 m.-) i es poden separar en 2 llits individuals.\nGaudeixi de les nostres habitacions dobles al 1er pis del edifici principal, amb decoració contemporània i cert estil retro; són lluminoses vistes als jardins i piscines.\nDescobreix-hi les habitacions de la planta baixa, espaioses, amb terrasses als dos extrems i disseny rústic amb sostres alts de bigues vistes.\nHabitació Doble amd Llit Supletori\nBé a la 1ª planta o a la planta baixa amb terrassa amb llit doble (o 2 llits individuals) i llit individual.


Història | MUEC\nA finals dels anys deu del segle XX, un grup d’intel·lectuals i acadèmics pioners de l’etnografia catalana van començar a manifestar la necessitat de crear diversos centres d’explicació i d'interpretació de la realitat cultural, social i econòmica de les societats tradicionals. Després de diversos projectes no realitzats d’un Museu d’Etnologia de Catalunya, es van inaugurar dues institucions, les col·leccions de les quals conformarien els fons del Museu Etnològic de Barcelona: el Museu d’Indústries i Arts Populars, l'any 1942 —ja des de la seva fundació tenia una secció d’etnografia— i el Museu Etnològic i Colonial, l'any1949.\nLa secció d’etnografia del Museu d’Indústries i Arts Populars, dissenyada i encapçalada per l’etnògraf Ramon Violant i Simorra, es va establir, així com la resta de seccions del centre, al Poble Espanyol. Al començament, va aplegar els objectes de la secció etnogràfica del Museu Arqueològic, creada pel director de l’Arxiu Històric de la Ciutat Agustí Duran i Sanpere i per l’etnòleg i folklorista Joan Amades. D’altra banda, des de 1940 i al llarg d’una dècada, Violant va fer diverses campanyes d’adquisició d’objectes materials de cultura popular i tradicional propis de societats d’arreu de Catalunya. Aquestes accions d’adquisició i de treball de camp van ampliar a bastament les col·leccions del Museu. Actualment, aquests objectes representen el 60% del patrimoni etnogràfic inventariat de Catalunya.\nPer la seva banda, el Museu Etnològic i Colonial es va inaugurar en un petit pavelló de Montjuïc construït a inicis del segle XX. En aquell moment acollia diverses col·leccions aplegades per prohoms de Catalunya —durant la segona meitat del segle XIX i començaments del segle XX— a les Filipines, a Guinea Equatorial, a l’Equador i al Perú, així com diversos objectes procedents del Pavelló Missional de l’Exposició de 1929. Amb l’empenta i la insistència d’August Panyella —el seu director durant quaranta anys— a l’hora de demanar partides pressupostàries a l’Ajuntament de Barcelona, entre 1950 i 1980 es van poder dur a terme diverses expedicions etnogràfiques arreu del món, amb una clara intenció d’unir els treballs de camp amb un pla d’adquisició d’objectes.\nD’aquest pla de nodriment dels fons del Museu, també cal destacar la capacitat d’establir una productiva xarxa de col·laboradors amb la institució. En aquest sentit, per als viatges i els treballs sobre Guinea Equatorial es va comptar amb l’ajuda de l’etòleg Jordi Sabater Pi. Però qui va col·laborar amb el Museu durant un període més extens va ser l’escultor antropològic Eudald Serra, que acompanyat de Panyella o en solitari, va ajudar en una gran quantitat de tasques. El col·leccionista Albert Folch, finalment, també va col·laborar en diverses expedicions del Museu i va fer importants aportacions tant econòmiques com en forma de donacions.\nLa història comuna de les dues institucions va començar el 1962, quan els dos museus es van unificar per primera vegada tot i que van mantenir les seves seus. El 1973 es va inaugurar el nou edifici, l’actual seu del Museu Etnològic, en el mateix indret, a Montjuïc. Més endavant, el 1982, les dues branques es van tornar a separar i, després de la jubilació de Panyella, els dos museus encara van desenvolupar les seves tasques de manera independent fins al 1999, quan es van tornar a unir. A partir del 2015, el Museu Etnològic de Barcelona centra el seu focus en l’àmbit català però sense oblidar les relacions amb altres comunitats i cultures. D’altra banda, també des del 2015 una selecció d’objectes dels fons no europeus del Museu Etnològic és exhibida al Museu de Cultures del Món.\nL'antropologia avui L'evolució del Museu Etnològic fins a la proposta actual està en sintonia amb els canvis que han experimentat l'antropologia social i cultural, la museologia contemporània i...\nPioners - Etnografies\nLa majoria de les peces que formen part de les col·leccions són fruit del treball dels investigadors en interacció amb les persones i societats de procedència dels materials. Aquesta relació també e...\nAnàlisi de l'edifici\nAntecedents i condicionants Els antecedents del Museu Etnològic de Barcelona es remunten als anys vint, arran de la iniciativa d’un grup d’intel·lectuals i d’...


El Calderí - Publicacions\nUs informem que farem la jornada de Portes Obertes el divendres dia 9 de març, a la tarda.\nA partir de les 15,30h podeu venir a conèixer i visitar les instal·lacions de la nostra escola.\nA les 17h farem una xerrada informativa sobre el nostre projecte educatiu. Us recomanem que en aquesta xerrada hi vingueu només els adults. No obstant, si algú ho necessita, l'escola us oferirà un servei de monitoratge.\nAquesta tarda Sa Majestat el Rei Carnestoltes ja ha arribat a l'escola!\nEls alumnes de sisè han estat uns excel·lents pregoners!\nPel que fa a la COFE, dimecres dia 7 podeu passar a recollir la roba per a fer la capa de la disfressa. Ja us heu apuntat? No us ho perdeu!\nLa COFE ja està en marxa i us convoca a tots i a totes el proper dijous dia 1 de febrer, a les 16,30h, a la biblioteca de l’escola per donar els detalls de la disfressa de la rua de Carnaval d’enguany.\nTeniu ganes d’omplir els carrers de Caldes d’Agents Verds? No us ho perdeu!\nLes vacances de Nadal ja han quedat enrere i esperem que gaudim tots i totes d'un meravellós 2n trimestre! Ja sabeu que teniu a la vostra disposició els blocs de les aules per veure les activitats que es van fent als diferents cursos.


Albiach aposta perquè els comuns formin part del govern d’ERC: “És molt millor un executiu de 41 diputats que un de 33” – La Manyana\nDesprés de diversos contactes, els comuns i els republicans mantindran la primera reunió formal aquest dilluns a la tarda. Albiach preveu que la negociació flueixi i creu que hi pot haver un acord “ràpid”.\nEn una entrevista a TV3 dilluns al migdia, Albiach ha considerat que en les negociacions s’ha de garantir “d’alguna manera” que JxCat no entrarà al Govern a mitja legislatura si els comuns hi acaben formant part, perquè el partit de Carles Puigdemont és “incompatible” amb En Comú Podem. “Si es queda fora, es queda fora”, ha manifestat.\nTambé ha detallat que no contempla que es puguin incorporar al Govern consellers independents de l’espai d’En Comú Podem, i ha dit que si s’involucren en la governabilitat és per estar directament en el si de l’executiu. “El millor que pot passar és que estiguem al govern”, ha afegit.\nFinalment, la dirigent dels comuns ha avalat l’acord entre ERC i CUP que dona dos anys de marge a la taula de negociació perquè confia que aquest espai funcionarà.


Demà es presenta el documental 'Las dos guerras del fotógrafo Boix' al MUME - InfoJonquera\t\nEl film explica la importància del treball de Boix en els judicis de Nuremberg\nDivendres, 19 de gener de 2018 a les 09:00h\nCartell de la presentació | MUME\nEl director del Museu Memorial de l'Exili (MUME), Jordi Font; el membre de la Comissió de la Dignitat Josep Cruanyes i el portaveu de l'associació Fotoconnexió Ricard Marco presentaran demà el documental Las dos guerras del fogógrafo Boix al MUME.\nEl fotògraf Francesc Boix és conegut per haver muntat una cadena de robatoris de negatius al camp d’extermini nazi de Mauthausen. I una part dels clixés sostrets es van convertir en proves incriminatòries contra els nazis en els judicis de Nuremberg. De fet, Boix va ser l’únic espanyol que va comparèixer com a testimoni al Tribunal Internacional de Nuremberg, on va mostrar part d’aquests documents gràfics robats al camp d’extermini, en què van ser deportats més de 7.000 republicans espanyols durant la II Guerra Mundial. I el 2015 RTVE va produir el documental Las dos guerras del fotógrafo Boix, amb guió de Joan Sella, realització de Pilar Granero i producció d'inma de Vicente.\nEl film dóna a conèixer precisament la importància del treball de Boix en els judicis de Nuremberg i revela una col·lecció inèdita de fotografies de la Guerra Civil espanyola. És la conclusió a què ha arribat un grup d’investigadors que ha treballat sobre un fons fotogràfic recuperat en un mercat del sud de França.\nEls investigadors, que són membres de les associacions Comissió de la Dignitat i Fotoconnexió, van constatar l’autoria de la meitat del fons fotogràfic. Els treballs de documentació sobre l’autor van culminar amb una prova cal·ligràfica en què els pèrits van concloure que les anotacions manuscrites que portaven els embolcalls d’alguns negatius havien estat redactades per Boix.\nEn aquest examen, els cal·lígrafs també van distingir una segona persona que podria ser el seu pare, Bartolomé Boix, que va ser qui va introduir al seu fill en el món de la fotografia.\nLa col·lecció fotogràfica relacionada amb la Guerra Civil espanyola captura escenes del front republicà d’Aragó i del front del Segre, el 1938. Boix tenia 17 anys i va passar a França a principis de 1939. Com milers de refugiats republicans, va ser internat en un camp de concentració per les autoritats franceses. La hipòtesi dels investigadors és que el fotògraf es va desfer o va perdre els negatius en un dels camps on va ser internat.\nL'acte de presentació es farà a les 11 h al museu, i coincideix amb el període d'exposició de la mostra temporal Els primers trets de Francesc Boix, que es podrà visitar al MUME fins l'11 de febrer.


Les tempestes de Mallorca han deixat calamarsa i un cap de fibló al sud-oest de l'illa\nLa mànega marina no ha causat destrosses, ja que en tot moment s'ha situat sobre el mar\nImatge de radar de l'Agència Estatal de Meteorologia en el moment en què s'ha format el cap de fibló AEMET\nBarcelonaLa pertorbació que portarà pluges i un reforçament del vent de llevant al llarg de les pròximes hores a Catalunya ja ha començat a afectar les illes Balears. De matinada ha començat a ploure a Eivissa i Formentera, uns ruixats que han deixat quantitats modestes. S'han acumulat fins a 8 l/m2 a Eivissa i 6 l/m2 a Sant Mateu d'Albarca.\nAl llarg del matí les nuvolades han agafat embranzida a Mallorca, i els xàfecs i les tronades s'han anat escampant per l'illa. En un principi han afectat la zona de llevant, on s'han arribat a recollir fins a 18 l/m2 a Artà i 8 l/m2 a la Colònia Sant Pere i a Sant Salvador de Felanitx fins a les 11 del matí. Ràpidament, però, els ruixats s'han anat reproduint per la resta de l'illa, localment acompanyats de calamarsa.\nEl fenomen més curiós s'ha produït pels volts de les onze. Davant de Puigderrós i Sa Torre, al terme municipal de Llucmajor, s'ha format un cap de fibló. La mànega marina ha durat pocs minuts i s'ha fos sense fer cap destrossa, ja que en tot moment s'ha situat sobre el mar.\n@MiquelSalamanca ara mateix desde Sa Torre Llucmajor pic.twitter.com/rSW1XpsulO\n— Caló des Moro (@CalodesMoro) 22 de marzo de 2020\n@AEMET_Baleares manga marina vista desde Sant Jordi pic.twitter.com/ZAbi2i82ST\n— Javi Cocaña (@JavicosCoc) 22 de marzo de 2020\n— Julio Bastida (@juliobastidag) 22 de marzo de 2020\nL'illa de Mallorca continua en avís groc per pluges que poden acumular més de 20 l/m2 en una hora i per tempestes, segons adverteix l'Agència Estatal de Meteorologia. De fet, cap a dos quarts de dotze del migdia una forta tempesta ha començat a descarregar sobre la ciutat de Palma.\ncap de fibló balears Illes Balears tempestes


Prenatal training – Moviment Nat\nÉs una activitat física dirigida a dones embarassades que mantinguessin una vida activa prèvia a l’embaràs, realitzant habitualment exercici o activitat física. És una activitat desenvolupada per una INEF especialitzada en activitats per a embarassades, poden realitzar un treball de força, resistència i cardio, adaptat a les necessitats d’una gestant i tenint en compte els canvis anatòmics i fisiològics de la dona.\n– Treball de resistència i força del cos.\nSi tot va bé, a partir de les 12 setmanes (sinó mirar les contraindicacions). És necessari, que prèviament a l’embaràs estiguessis en forma físicament. Si desitges iniciar-te abans, necessitaràs un informe o permís mèdic. Fins al part.\nRoba còmode, tovallola i calçat esportiu\nHoraris curs 2019/20:\nDilluns de 10.15 a 11.15h\nA partir de la setmana 36 pots pagar una classe individual a 9,5€.\n** Matrícula: 10€ antics alumnes o bé 20€ nous alumnes.


S'Arjau: “Ara és l'hora de l'educació emocional”\n“Ara és l'hora de l'educació emocional”\n“Hem passat d'un estil de criança dels fills molt autoritari a una permissivitat extrema, i això provoca una manca de contenció emocional”\n“Els professionals han d'ensenyar els pares a ser afectuosament ferms”\nClaudi Camps, psiquiatra, al parc hospitalari de Salt. Foto: QUIM PUIG.\nAvui es commemora el Dia de la Salut Mental i, amb motiu d'aquesta jornada, s'ha desenvolupat a la demarcació de Girona una setmana d'activitats sota el títol de La prevenció, la clau de l'equilibri.\nPer què és important la prevenció en matèria de salut mental?\nSi poguéssim fer activitats de prevenció i promoció de la salut mental en els diferents àmbits de la vida diària, com ara l'educatiu, el laboral i el familiar, probablement aconseguiríem reduir la gravetat de molts trastorns i una millor evolució dels afectats. Ens hem de posar les piles tots plegats en el camp de la promoció i la prevenció. Hauríem de ser conscients, per exemple, que uns determinats estils de criança dels nens són un factor protector potentíssim enfront del desenvolupament de trastorns mentals.\nA quin estil de criança es refereix?\nEls nens necessiten contenció emocional i uns límits. I hem passat d'un estil de criança molt autoritari i rígid a una permissivitat extrema. I això està provocant una manca de contenció emocional i de cerca de límits. No hi ha tolerància a la frustració, hi ha un descontrol d'impulsos... i això genera un tipus de relació que acaba perjudicant les persones.\nAixò és reflecteix en el nombre de casos?\nEn l'àmbit de Catalunya, en els últims vuit o nou anys, el nombre de casos que s'atenen als centres de salut mental infantojuvenil ha tingut un increment importantíssim, de més del 50%. En la major part dels casos es tracta de trastorns de conducta. Els professionals parlen d'un tsunami quant a la demanda. I les causes d'aquest augment són psicosocials.\nQuin impacte té el model de societat actual?\nEl medi que envolta el nen no l'ajuda a concentrar-se i a mantenir i fixar l'atenció a causa de la proliferació d'estímuls. A més d'aquesta hiperestimulació hi ha els canvis de referents, amb la presència, al llarg del dia, de moltes persones adultes a qui cridar l'atenció i amb les quals intentar crear vincles afectius. Quan es parla de nens amb problemes de TDH (trastorn de dèficit d'atenció per hiperactivitat), aquest és un patró que es repeteix. Els professionals especialitzats en infantojuvenil dediquen el 90% de l'activitat assistencial a parlar amb els pares per orientar-los sobre com ser afectuosament ferms amb els fills. També és cert que la crisi i l'atur han afectat la capacitat dels pares en aquest sentit.\nQuè passa amb aquests nens i joves amb trastorns de conducta?\nSi només els posem una etiqueta d'un diagnòstic i els mediquem, la cosa anirà malament. El que cal fer és treballar l'entorn familiar i educatiu. Si tot això ho podem modificar, un 90% dels casos milloren espectacularment. I això també ho hem vist en persones adultes amb un llarg recorregut de trastorns mentals greus. Es tracta d'anar a les causes.\nQuè s'hauria de fer per anar al fons del problema?\nL'educació emocional s'hauria de generalitzar i estendre's en tots els ambients. Estem en un món en què la progressió tecnològica és immensa i ens manquen les eines que ens han d'ajudar a gestionar-la. És l'hora de l'educació emocional, i ens ho hauríem d'agafar seriosament, com una prioritat de país.\nEtiquetes de comentaris: Educació emocional, malalties mentals, salut mental, trastorns conducta